Komisijos Reglamentas (EB) Nr. 2331/2003
2003 m. gruodžio 23 d.
įgyvendinantis Tarybos reglamento (EB) Nr. 2501/2001, numatančio bendrųjų preferencinių tarifų sistemos taikymą 2002 m. sausio 1 d.-2004 m. gruodžio 31 d. laikotarpiui, 12 straipsnį ir iš dalies keičiantis šį reglamentą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. gruodžio 10 d. Tarybos reglamentą (EB) Nr. 2501/2001, numatantį bendrųjų preferencinių tarifų sistemos taikymą 2002 m. sausio 1 d.-2004 m. gruodžio 31 d. laikotarpiui [1], ypač į jo 12 straipsnį,
kadangi:
(1) Reikia panaikinti Reglamento (EB) Nr. 2501/2001 7 ir 10 straipsniuose nurodytus preferencinius tarifus produktams, kilusiems iš naudą gaunančios šalies to sektoriaus, kuris trejus metus iš eilės atitiko bet kurį šio reglamento 12 straipsnio 1 dalyje nustatytą kriterijų.
(2) Remiantis Tarybos reglamentu (EB) Nr. 815/2003 [2] pagal ankstesnes sistemas panaikinti preferenciniai tarifai turi būti atstatyti to sektoriaus atžvilgiu, kuris per trejus metus iš eilės neatitiko Reglamento (EB) Nr. 2501/2001 12 straipsnio 2 dalyje nustatytų kriterijų.
(3) Reglamento (EB) Nr. 2501/2001 12 straipsnio 3 dalies sąlyga, kuria 12 straipsnio 1 ir 2 dalys netaikomos naudą gaunančioms šalims, eksportuojančioms į Bendriją mažiau, nei toje sąlygoje minimas slenkstis, kurį atitinka Argentina, Iranas ir Urugvajus.
(4) Pagal ankstesnes sistemas ir remiantis Reglamentu (EB) Nr. 815/2003 panaikinti preferenciniai tarifai, turi būti atstatyti visų naudą gaunančių šalių sektorių atžvilgiu, kurių eksportas į Bendriją yra mažesnis nei Reglamento (EB) Nr. 2501/2001 12 straipsnio 3 dalyje paminėtas slenkstis.
(5) Siekiant nustatyti, kurie sektoriai atitinka Reglamentu (EB) Nr. 2501/2001 nustatytas sąlygas, reikia panaudoti naujausią ir užbaigtą statistiką, kokia yra už metus nuo 1999 iki 2001.
(6) Siekiant parodyti 7 ir 10 straipsniuose nurodytą preferencinių tarifų panaikinimą ar atstatymą reikia pakeisti Reglamento (EB) Nr. 2501/2001 I priedą.
(7) Šiame Reglamente numatytos priemonės atitinka Bendrųjų lengvatų komiteto nuomonę,
PRIĖMĖ ŠĮ REGLAMENTĄ:
1 straipsnis
1. Reglamento (EB) Nr. 2501/2001 7 ir 10 straipsniuose numatyti preferenciniai tarifai, sutinkamai su šio reglamento 12 straipsnio 1 dalimi, panaikinami šio reglamento I priede išvardytų iš naudą gaunančių šalių kilusiems produktams, priklausantiems priede paminėtiems sektoriams prie kiekvienos susijusios šalies.
2. Reglamento (EB) Nr. 2501/2001 7 ir 10 straipsniuose numatyti preferenciniai tarifai pagal šio reglamento 12 straipsnio 2 dalį, atnaujinami iš šio reglamento II priede išvardytų naudą gaunančių šalių kilusiems produktams, priklausantiems priede paminėtiems sektoriams prie kiekvienos susijusios šalies.
3. Pagal ankstesnes sistemas ir pagal Reglamentą (EB) 815/2003 panaikinti preferenciniai tarifai atnaujinami sutinkamai su Reglamento (EB) Nr. 2501/2001 12 straipsnio 3 dalimi šio reglamento II priede išvardintų naudą gaunančių šalių atžvilgiu.
2 straipsnis
Reglamento (EB) Nr. 2501/2001 I priedas pakeičiamas šio reglamento III priede išdėstytu tekstu.
3 straipsnis
Šis reglamentas įsigalioja 2005 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gruodžio 23 d.